
Idioma istriot 


O istriot u istrián ye una luenga romanz que se 
charraba en tota a costa suroccidental d'Istria antes d'a 
segunda Guerra Mundial, y que ye en periglo de 
desapareixer, con talment 1000 parlants. Os lingüistas 
no se posan d'alcuerdo en a suya clasificación, pero 
por un regular ye considerata d'o diasistema italián d'o 
norte chunto con o venecián. 


Denominación 


Os parlants no lo denominan istrián, y lo denominan 
con o chentilicio d'a localidat gran de referencia en 
l'aria on se parla: En Vodnjan en dicen "Bumbaro", en 
Bale "Valiese", en Rovinj "Rovignese", en Sisan 
"Sissanese", en Fazana "Fasanese" y en Galizana 
"Gallesanese". O termin istriota fue creyato por o 
lingüista italián Graziadio Isaia Ascoli, qui tamién 
creyó o toponimo Venezia Giulia ("Venecia 
Chuliana"). 


Clasificación 


Matteo Bartoli considera que ye un luengache relacionato con o 
retorrománico d'os Alpes, que dica ’anyo 1000 s'estendería dende Istria 
dica Suiza.^ 

Tullio de Mauro y Maurizio Dardano lo consideran un dialecto 
noritalián independient, que no perteneixería ni a lo venecián ni a lo 
galoitalico. 

Atras ideyas sobre a clasificación d'o istrián se planteyan que siga una 
luenga independient d'a branca italo-dalmata, u un dialecto transicional 
entre o venecián y o dalmata. 

Situación 



Porcentaches de parlants d'o 
italián (incluindo-ie o istriot y o 
venecián) seguntes o cens 
austríaco de 1910. 


L'aria on se charraba o istrián antes d'a segunda Guerra Mundial yera 
una estreita francha costera, a marina suroccidental d'Istria, y ya levaba 
un sieglo retaculando debant d'o crovate y d'o venecián. Cario 
Tagliavini estimaba que os parlants de o istriot yeran uns 50.000. 
Dimpués d'a segunda Guerra Mundial, quan Istria deixó de depender 
d'Italia y pasó a depender de Yugoslavia, a mayor part d'os italians de 
tota a costa de Croacia u fuoron forachitatos u emigroron ta Italia. 
Muitos parlants d'o istriot s'establioron en Trieste, alavez capital d'o 
Territorio libre de Trieste. 

Entre os parlants d'o istrián que quedoron en Istria se erebo a 
transmisión cheneracional d'o luengache romanz, y hue no lo charrán 
que os viellos. Con menos de 2.000 parlants, talment uns 1.000, a 
Unesco ha declarato este idioma como luenga en periglo d'estinción. As 
ciudatz on bi ha més parlants son Rovinj (Rovigno) y de Vodnjan 
(Dignano). 

Luengas romances 

Aragonés | Arrumán | Astur-leyonés | Castellón | Catalán | Corso ¡ncluindo o gaiiurés | Chodigoespanyol | 
Dalmata | Francés incluindo o diasistema d'as luengas d'o'íl con o Borgonyón, Campanyés, Franco-Contés, Galo, Lorenés, 
Normando (Guernesiés, Jérriais y Anglo-normando), Petavín-Santonchés, Plcardo y Valón | Francoprovenzal | Friulán | 
Gallego | Istriot | Istrorrumán | Italián | Ladín | Ligur | Lombard | Meglenorrumán | Napolitán | Occitán incluindo 
o gascón y i'aranés | Piemontés | Portugués | Rumanch | Rumán | Sardo incluindo o sasarés | Secilián | Venecián 

